सोशल मीडिया पर घटना का वीडियो वायरल होने के साथ मंत्री का विरोध होना शुरू हो गया. लोग नगांव स्थित मंत्री के घर के बाहर जमा हो गए और उनकी टिप्पणी को लेकर विरोध प्रदर्शन किए. कार्यक्रम के बीच पूर्व शिक्षक ने सड़कों की खराब हालत का मुद्दा उठाते हुए कहा, ‘आप सड़कों की असली हालत देखने के लिए मेरे साथ आ सकते हैं, इसके बाद आप फैसला कर सकते हैं कि मैं सच बोल रहा हूं या नहीं.’ इससे नाराज मंत्री ने शिक्षक को बीच में रोकते हुए कहा, ‘ आप इस तरह के मुद्दे क्यों उठा रहे हैं? आपको इससे क्या फायदा मिलेगा? आप किसी गलत मकसद से आए हैं. अगर आपको कोई शिकायत थी तो आपको व्यक्तिगत रूप से मुझसे संपर्क करना चाहिए था, न कि जनता के सामने. यह क्या बेहूदगी है.’